REGOLAMENT TAL-KUMMISSJONI (KE) Nru 1153/2009
tal-24 ta’ Novembru 2009
li jemenda r-Regolament (KE) Nru 1384/2007 li jistabbilixxi r-regoli dettaljati għall-applikazzjoni tar-Regolament tal-Kunsill (KE) Nru 2398/96 rigward il-ftuħ u l-ġestjoni ta’ ċerti kwoti li jirrigwardaw l-importazzjoni fil-Komunità ta’ prodotti tas-settur tal-laħam tat-tjur li joriġinaw fl-Iżrael u jidderoga r-Regolament imsemmi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u partikolarment l-Artikolu 144(1) tiegħu, flimkien mal-Artikolu 4 tiegħu,
Wara li kkunsidrat ir-Regolament tal-Kunsill (KE) Nru 2398/96 tat-12 ta’ Diċembru 1996 li jiftaħ kwota ta’ tariffa għal-laħam tad-dundjan li joriġina u ġej mill-Iżrael kif hemm ipprovdut fil-Ftehim ta’ Assoċjazzjoni u l-Ftehim Interim bejn il-Komunità Ewropea u l-Istat tal-Iżrael (2), u b’mod partikolari l-Artikolu 2 tiegħu,
Wara li kkunsidrat id-Deċiżjoni 2009/855/KE tal-Kunsill tal-20 ta’ Ottubru 2009 dwar l-iffirmar u l-konklużjoni tal-Ftehim fil-forma ta’ skambju ta’ ittri bejn il-Komunità Ewropea u l-Istat tal-Iżrael rigward miżuri ta’ liberalizzazzjoni reċiproċi fir-rigward ta’ prodotti agrikoli, prodotti agrikoli proċessati kif ukoll ta’ ħut u prodotti tal-ħut u s-sostituzzjoni tal-Protokolli Nru 1 u 2 u tal-Anness għall-Protokoll Nru 1 u l-Anness għall-Protokoll Nru 2 u l-emendi għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa u l-Istat tal-Iżrael, min-naħa l-oħra (3), u partikolarment l-Artikolu 2(1) tiegħu,
Billi:
(1)
Il-kwota tariffarja IL 1 provduta fl-Anness I tar-Regolament (KE) Nru 1384/2007 tal-Kummissjoni (4), bin-numru tas-serje 09.4092 u bil-kodiċijiet NM 0207 25, 0207 27 10, 0207 27 30, 0207 27 40, 0207 27 50, 0207 27 60 u 0207 27 70 (laħam tad-dundjan) tipprevedi tnaqqis tad-drittjiet doganali ta’ 100 % għal kwantità annwali ta’ 1 568 tunnellata.
(2)
Il-kwota tariffarja IL 2 provduta fl-Anness I għar-Regolament tal-Kummissjoni (KE) Nru 1384/2007, bin-numru tas-serje 09.4091 u bil-kodiċijiet NM 0207 32, 0207 33, 0207 35, et 0207 36 (laħam tal-papri) tipprevedi tnaqqis tad-drittjiet doganali ta’ 100 % għal kwantità annwali ta’ 560 tunnellata.
(3)
Fid-dawl tal-Ftehim fil-forma ta’ Skambju ta’ Ittri bejn il-Komunità Ewropea u l-Istat tal-Iżrael approvat mid-Deċiżjoni 2009/855/KE (minn hawn ‘il quddiem “il-ftehim”), il-kwantitajiet u l-kodiċijiet NM previsti attwalment fil-kwoti IL 1 u IL 2 għandhom jiġu adattati. Dan il-ftehim għandu jidħol fis-seħħ fl-1 ta’ Jannar 2010.
(4)
Għaldaqstant, jeħtieġ li r-Regolament (KE) Nru 1384/2007 jkun emendat skont dan.
(5)
Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni tal-organizazzjoni komuni tas-swieq agrikoli,
ADOTTAT DAN IR-REGOLAMENT:
Artikolu 1
L-Anness I għar-Regolament (KE) Nru 1384/2007 għandu jinbidel bit-test li jidher fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Għandu jibda japplika mis-sena tal-kontabbiltà 2010.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-24 ta’ Novembru 2009.